  Анжелика Тихонова корреспондент Удмуртиын 2020-тӥ ар понна Кузебай Герд нимо йӧскалык премиен пусйыны ӵектэм муртъёс тодмо луизы. 6-тӥ тулыспалэ соослэсь кандидатураоссэс «Удмурт Кенеш» огазеяськонлэн премиосъя ӧриез эскериз. Со сярысь ивортодэтъя «Удмуртия» агентстволэн корреспондентэзлы ӧрилэн кивалтӥсез Георгий Грязев вераз. Туэ Кузебай Герд нимо йӧскалык премиез Кияса ёросысь Уддяди гуртысь Римма Лопатиналы но Москваысь Глафира Никольскаялы сётыны куриськонъёс вуизы. Кандидатураосын «Удмурт Кенешлэн» Кияса ёросысь ёзтэз но Москваысь удмурт землячествоысь «Герд» огазеяськон потӥзы Римма Лопатина трос аръёс ӵоже Уддяди гуртысь школаын ӟуч кылъя дышетӥсь, директорлэн воштӥсез луыса ужаз, али библиотекаын тырше. Со туж трос мер уж нуэ, пиналъёсын но ужа, шаертодон ужен но тунсыкъяське, отчы пиналъёсты но кыске. Эктон-кырӟан удысэ но кыске соосты. Вань ужез солэн пиналъёсын герӟаськемын. Зэмзэ но, вань солэн пусйымон интыосыз, данъян пусъёсыз но, пӧртэм конкурсъёсы пыриськылэмын бере Георгий Грязев, «Удмурт Кенеш» огазеяськонлэн премиосъя ӧриеныз кивалтӥсьКыкетӥез кандидат – дышетон тодосъя доктор, профессор Глафира Николаевна Никольская. Со Шаркан ёросын вордӥськемын, трос аръёс ӵоже ини Москваын улэ. Солы али 90 ареслэсь ятыр ини. Георгий Грязевлэн кылъёсызъя, туж йӧно, вераськись, мыло-кыдо, сюлмаськись, удмуртъёсты гажась адями. Глафира Николаевна быдэс школа кылдытӥз дышетӥсьёслэсь, педагогъёслэсь, тодосчиослэсь, малы ке шуоно со пыр потӥзы тросэз асьме элькунамы али улӥсь, ужась тодосчиос, кудъёсыз али дышетон удысын ужало. Соос Глафира Николаевна дорын диссертациоссэс утизы: кин ке кандидатской, кин ке докторской утиз. Соос али ужало ини учебникъёс поттонын, студентъёсты дышетонын Георгий Грязев, «Удмурт Кенеш» огазеяськонлэн премиосъя ӧриеныз кивалтӥсьСо сяна, Глафира Николаевна Удмурт йӧскалык театрысь Москваын дышетскем артистъёсты удмурт кылын чебер, чылкыт вераськыны дышетӥз. Озьы ик со 1990-тӥ аръёсы Москваын кылдытэм «Герд» огазеяськонлэн нырысетӥ кивалтӥсез луыса тыршиз. Со туж йӧно кивалтӥз таин, сьӧраз валтӥз вань удмуртъёсты. Малпасько, татын но солэн сыӵе данлыкез вань Георгий Грязев, «Удмурт Кенеш» огазеяськонлэн премиосъя ӧриеныз кивалтӥсьГеоргий Грязевлэн верамезъя, премиосъя ӧри Кузебай Герд нимо премиен одӥгзэ ӵектэм муртэз пусйыны ӵектӥз. Кандидатураез «Удмурт Кенешлэн» исполкомаз юнматозы, данъетэз 11-тӥ тулыспалэ огазеяськонлэн Пичи кенешаз сётозы. Вазиськеме потэ мынам «Удмурт Кенешлэн» ёросъёсысь ёзэтъёсызлэн кивалтӥсьёсызлы. Асьмелэн котькуд ёросын вань сыӵе дано адямиос, кудъёссэ Ашальчи Оки но, Герд но премиосын пусйыны луэ, Данъян книгае но пыртыны луэ. Малы ке но соосыз ваньзэ асьмеос ум адӟиське-а, мар-а, котькуд нунал со адямиосын пумиськылӥськом но, малпаськом, тодмомы, тодмомы, нош мар лэсьтэмын, ӵемысь малпаськом, со озьы ик луыны кулэ кадь. <…> Соосты мед поттысалзы, мед ыстысалзы, малпасько, соку удмурт калыклы но умойгес луысал, со адямиослы но, мукетъёсыз но адӟысалзы адямиез со лэсьтэм ужез понна пусйизы шуыса Георгий Грязев, «Удмурт Кенеш» огазеяськонлэн премиосъя ӧриеныз кивалтӥсьСо сяна, ӧрилэн кивалтӥсез пусйиз, ёросъёсысь потэм но али палэнын яке Ижкарын улӥсь адямиосты но вунэтоно ӧвӧл шуыса. Уго соос пӧлын но трос мер ужен мыло-кыдо вырись, удмурт кылэз, лулчеберетэз азинтӥсь, утись, удмуртъёслэсь пӧртэм шуг-секытъёссэс сэрттон-пертчон бордын тыршись адямиос вань. Тодэ вайытом, кылем арын Кузебай Герд нимо йӧскалык премиез Башкириысь удмуртъёслэн лулчеберетъя йӧскалык центрзылэн кивалтӥсезлэн воштӥсезлы Юрис Саитовлы но Удмуртиысь калык кырӟанъя но эктонъя «Айкай» театрлэн кивалтӥсезлы Пётр Даниловлы сётӥзы.  Тегъёс: Мерлык Лулчеберет Удмуртия УдмуртКенеш удмуртъёс КузебайГерд удмурткыл удмуртлык  